**O lacrimă peste morminte**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Destinul omului se scrie

în trupul stelelor ce cad.

Trecând prin gândul unui God,

lăsând un gol de vesnicie.

Pe drumuri nisipoase, urme,

se pierd sub aripi de temut.

Acelasi gând necunoscut

împinge dragostea spre culme.

Si carnea nu se-mpotriveste,

umblăm ca lupii după pradă.

Pe file totu-i o paradă,

când moartea sensul păcăleste.

Pionii unui meci pierdut,

de-i alb sau negru, ce contează,

Regina cântă si dansează,

Iar regele, un clovn vândut.

Paharele sunt pline ochi,

si ochii-s plini de jurăminte.

Pictez cu sângele fierbinte,

ca să nu-mi fie de deochi,

O lacrimă peste morminte.